Yam Laranas

Si Yam Laranas ay isang direktor at sinematograpo ng pelikula mula sa Pilipinas. Ipinanganak siya sa Lungsod ng Davao. Kilala siya sa paggawa ng mga pelikulang katatakutan at noong 2005, nakatanggap ang pelikula niyang Sigaw ng internasyunal na palabas (partikular sa Malaysia at Singapore) at nagkaroon ng pamagat na The Echo sa ibang bansa. Nagkaroon ng remake o muling paggawa ang pelikulang The Echo noong 2008 sa Hollywood at si Laranas din ang nagdirehe. 

Ang isa pang kilalang niyang gawang pelikulang katatakutan ang The Road noong 2012 na nagkaroon din ng internasyunal na paglabas (partikular sa Estados Unidos). Ilan lamang sa iba pa niyang mga nagawang pelikula: Ikaw Lamang Ang Mamahalin, Balahibong Pusa, Radyo, Ikaw Lamang Hanggang Ngayon, Patient X at Hibla.

Nag-aral si Laranas ng paggawa ng pelikula sa Mowelfund Film Institute at isa rin siyang propesor ng sinematograpiya sa Pamantasang Ateneo de Manila. Nagkamit ng limang parangal ang kanyang pelikula noong 2018 na Aurora kabilang ang pinakamahusay na sinematograpiya. Lahok ang pelikulang Aurora sa Paligsahan ng mga Pelikula ng Kalakhang Maynila (o Metro Manila Film Festival) na siya ring nabigay ng parangal.

Mga sanggunian

Mga Bisaya
Mga Tagalog
Mga direktor ng pelikula mula sa Pilipinas